French Presidential Elections
మార్కెట్లకు ఫ్రెంచ్‌ అధ్యక్ష ఎన్నికల బూస్ట్‌!
ముంబయి: దేశీయ స్టాక్‌ మార్కెట్లకు గత వారం విదేశీధోరణులు ఎక్కువ ప్రభావితంచేసాయి. ఫ్రాన్స్‌ అధ్యక్ష ఎన్నికలరేసులో సెంట్రిస్ట్‌ అభ్యర్ధి ఇమ్మాన్యుయేల్‌ మాక్రస్‌ ముందున్నట్లు స్పష్టం కావ డంతో ప్రపంచ వ్యాప్తంగా సెంటిమెంట్‌కు మంచి మద్దతునిచ్చింది. యూరోపియన్‌ యూనియన్‌ నుంచి ఫ్రాన్స్‌ వైదొలగాలంటూ వాదిస్తునన రైటిస్ట్‌ అభ్యర్ధి మారిన్‌లీపెన్‌ఫై తొలిరండ్లో మాక్రన్‌ విజయం సాధించడంతో ప్రపంచ వ్యాప్తంగా స్టాక్‌ మార్కెట్లు పురోగమించాయి. ఇప్పటికే యూరోపియన్‌ యూని యన్‌ నుంచి బ్రిటన్‌ వైదొలుగుతున్న కారణంగా యూరోజోన్‌లో సెంటిమెంట్‌ సైతం బలహీన పడింది. మాక్రన్‌ విజయంతో అమెరికాతో సహా ఆసియా వరకూ స్టాక్‌ మార్కెట్లలో ఉత్సాహం కనిపించింది. ఈబాటలో దేశీయంగాను మార్కె ట్లు బలపడ్డాయి.
వారం ముగిసేసరికి సెన్సెక్స్‌ నికరంగా 553 పాయింట్లు 1.9శాతం పెరిగిం ది. 29,916వద్ద ముగిసింది. నిఫ్టీసైతం 185 పాయింట్లు పెరిగి 9304వద్ద స్థిరడపింది. వారం మధ్యలోనే సెన్సెక్స్‌ మార్కెట్‌ చరిత్రలో తొలిసారి 30వేల పాయింట్ల మైలురాయికి ఎగువన 30,133వద్ద నిలిచింది. నిఫ్టీకూడా 9350 స్థాయిని అధిగమించింది. మార్కెట్ల బాటలో చిన్నషేర్లు సైతం ర్యాలీతీసాయి. వారం మొత్తంగా బిఎస్‌ఇ మిడ్‌క్యాప్‌సూచి 2.2శాతం జంప్‌చేస్తే స్మాల్‌క్యాప్‌ సూచి 1.35శాతం పెరిగింది. గడచిన వారం బిఎస్‌ఇలో బ్యాంకింగ్‌, ఆటోరంగాలు దాదాపు నాలుగుశాతం పుంజుకోగా, ఐటి0.6శాతం, ఫార్మా0.9శాతం చొప్పున డీలాపడ్డాయి. సెన్సెక్స్‌ దిగ్గజాల్లో ఎంఅండ్‌ఎం, గెయిల్‌, ఏసియన్‌ పెయింట్స్‌, యాక్సిస్‌బ్యాంకు, మారుతి 5-6శాతం మధ్య పెరిగితే లూపిన్‌ ఐదుశాతం దిగజారింది. మార్కెట్లు ఊగిసలాడుడూ నడిచినా చిన్నస్టాక్స్‌ మాత్రం మద్దతు లభించింది. మిడ్‌క్యాప్‌ సూచి 0.2శాతం బలపడితే స్మాల్‌క్యాప్‌ సూచి 0.6శాతం పెరిగింది.